KOMISSION TIEDONANTO EUROOPAN PARLAMENTILLE Euroopan unionin toiminnasta tehdyn sopimuksen 294 artiklan 6 kohdan mukaisesti neuvoston kannasta Euroopan parlamentin ja neuvoston asetuksen antamiseen neuvoston asetuksen (EY) N:o 1528/2007 liitteen I muuttamisesta siltä osin kuin on kyse tiettyjen valtioiden poistamisesta neuvottelut päätökseen saaneiden alueiden ja valtioiden luettelosta (2011/0260(COD)) /* COM/2013/07 final - 2011/0260 (COD) */





2011/0260 (COD) KOMISSION TIEDONANTO EUROOPAN PARLAMENTILLE Euroopan unionin toiminnasta tehdyn sopimuksen 294 artiklan 6 kohdan mukaisesti neuvoston kannasta Euroopan parlamentin ja neuvoston asetuksen antamiseen neuvoston asetuksen (EY) N:o 1528/2007 liitteen I muuttamisesta siltä osin kuin on kyse tiettyjen valtioiden poistamisesta neuvottelut päätökseen saaneiden alueiden ja valtioiden luettelosta (2011/0260(COD)) 1. Tausta Päivä, jona ehdotus toimitettiin Euroopan parlamentille ja neuvostolle (asiakirja KOM(2011) 0598 lopullinen – 2011/0260(COD)) || 30. syyskuuta 2011 Päivä, jona Euroopan talous- ja sosiaalikomitea on antanut lausuntonsa: || ei sovellettavissa Päivä, jona Euroopan parlamentti on vahvistanut ensimmäisen käsittelyn kantansa: || 13. syyskuuta 2012 Päivä, jona neuvosto on vahvistanut kantansa: || 11. joulukuuta 2012 2. Komission ehdotuksen tavoite Markkinoillepääsyasetuksella myönnetään yksipuolinen tilapäinen ennakkoon sovellettava tulli- ja kiintiövapaa markkinoillepääsy niille AKT-maille, jotka olivat saattaneet (väliaikaisia) talouskumppanuussopimuksia koskevat neuvottelut päätökseen vuoden 2007 loppuun mennessä. Asetus annettiin tilapäisenä ratkaisuna kaupan häiriöiden välttämiseksi odoteltaessa sopimusten ratifiointia. Perustana oli asianomaisten valtioiden selkeä sitoutuminen aloittaa neuvottelemiensa sopimusten ratifiointi ja täytäntöönpano. Komissio ehdottaa markkinoillepääsyasetuksen muuttamista, jotta säilytetään siitä koituva hyöty niille maille, jotka ovat ratifioineet tai ryhtyneet soveltamaan talouskumppanuussopimuksiaan 1. tammikuuta 2014 mennessä eli kuuden vuoden kuluttua asetuksen voimaantulosta. Asetuksen 36 edunsaajamaasta 19 on ratifioinut sopimuksensa tai ryhtynyt soveltamaan sitä. Muut 17 maata eivät kuitenkaan ole vielä ratifioineet eivätkä allekirjoittaneet sopimustaan. Tilanne on epäreilu sopimuksen ratifioineiden maiden ja myös muiden sellaisten kehitysmaiden kannalta, jotka eivät saa vapaata pääsyä EU:n markkinoille vastaavasta kehitystasostaan huolimatta. 3. Huomautukset neuvoston kannasta Euroopan parlamentti äänesti 13. syyskuuta 2012 ensimmäisessä käsittelyssä lainsäädäntöpäätöslauselmasta, joka sisälsi neljä tarkistusta komission ehdotukseen. Komissio hylkää kolme näistä neljästä tarkistuksesta. Kaksi tarkistusta koskee delegoituihin säädöksiin liittyviä menettelyllisiä näkökohtia eikä vastaa delegoiduista säädöksistä tehtyä yhteistä sopimusta. Kolmas liittyy asetukseen tehtävän muutoksen voimaantulopäivään (tarkistus: 1. tammikuuta 2016 eikä 1. tammikuuta 2014). Neuvosto hyväksyi komission ehdotuksen 11. joulukuuta 2012. Se ei ottanut huomioon parlamentin tarkistuksia. Neuvosto lisäsi yhden muutoksen, jolla palautetaan Zimbabwe liitteen I luetteloon, koska Zimbabwe oli ratifioinut talouskumppanuussopimuksen komission ehdotuksen antamisen jälkeen. Muutos noudattelee ehdotuksen logiikkaa. Näin ollen komissio voi hyväksyä neuvoston tekemän muutoksen. 4. Päätelmä Komissio voi hyväksyä neuvoston sen ehdotukseen tekemät muutokset.